
Drámajátékos találkozások a komolyzenével

Rezümé

Martinez Mária vagyok, harmadéves egyetemi hallgató. Dráma – és színházismeret –
tanár, illetve angol nyelv és kultúra tanárnak készülök.

Egy zenész családból származom. Folyamatos kapcsolatban állok a zene számos
területével – a komolyzenével is – és nagyon fontosnak tartom a zene szerepét az emberek
életében.
Ennek a dolgozatnak az alapkövei általam kitalált,
tudatosan megtervezett és levezetett óratervek. Ahogy említettem, az egyik szakom a dráma – és színházismeret, és bár a másik nem az
ének-zene én mégis, ennek a két tantárgynak az ötvözését próbáltam alkalmazni az óráim során.
Azt mondanám, hogy ez két drámaóra, ami a komolyzenével foglalkozik. A zene van a
középpontjukban, de az összes feladat és módszer, amit alkalmazok, a drámapedagógiához
köthető. Számos a drámapedagógiában elterjedt gyakorlattípust, játékot használok az órák
során, figyelembe véve az adott komolyzenei mű természetét és azt, hogy melyik játékkal lehet
a legjobban megértetni az adott művet.
Ezt a dolgozatot azzal a céllal írtam, hogy a ma vitatott és sokak – főként a mai
fiatalok/diákok szerint – által rossznak, unalmasnak, érthetetlennek tekintett komolyzene
műfaját közelebb vigyem hozzájuk. Szeretném, hogy egy élményszerzés keretén belül
rácsodálkozzanak, kíváncsivá váljanak a zene ezen területe felé is és a foglalkozás után pozitív
visszajelzést kapjak tőlük. 

Az én kutatásom középpontjában az óraterveim állnak. A két órának a hatásait mértem,
vagyis az erősségüket, hogy megmarad-e a résztvevőkben a felhasznált zeneműről bármilyen
információ, változott-e a komolyzenéről való véleményük.
Ezért közvetlenül az órák levezetése előtt és után rövid szóasszociációs teszteket
végeztem el. Az óratervekhez kapcsolódó kulcsszavak lettek a hívószak, amikre a
résztvevőknek asszociálniuk kellett írásban.
Sok szempontból vizsgáltam a kapott asszociációkat. Hiszen nem csak az óra előtt és
után kapott szavak hasonlóságait, különbségeit figyeltem, hanem a résztvevők, illetve a két
osztály közötti eredmények hasonlóságait és különbségeit is.
Az eredményeim részben az bizonyították, hogy a mai
fiataloknak egy megfelelő helyzetre/környezetre van szüksége ahhoz, hogy megértse és élvezni
tudja a komolyzenét – részben pedig megmutatták, hogy egy drámaóra annak ellenére, hogy
nem egy hagyományos, frontális tanulási helyzet, mégis maradandó emléket és tudást tud adni
a diákoknak.

Összeségében az eredmények pozitívak és bíztatóak voltak afelé, hogy a dráma és zene
ötvözése egy járható és élvezetes módja a komolyzene oktatásának.



